作者：吴潜
词牌/韵律：二郎神

paragraphs: 古稀近也，是六十五翁生日。
恰就得端阳，艾人当户，朱笔书符大吉。
卦气周来从新起，怕白发、苍颜难必。
随见定性缘，餐饥眠困，喜无秋唧。
盈溢。
书生做到，能高官秩。
况碌碌儿曹，望郎明郡，叨冒差除不一。
积世主恩，满家天禄，婚嫁近来将毕。
还自祝，愿早悬车里社，始为收拾。